ગઇ કાલથી અમદાવાદના વાતાવરણમાં પલટો આવ્યો હતો અને આજે સવારથી વાતાવરણમાં ઘૂળની ડમરીને કારણે ધુમ્મસભર્યું બની ગયુ હતું. સવારના 9 વાગ્યે પણ ઓછી વિઝિબલિટી હોવાથી એસ.જી હાઇવે ઉપર તેમજ કેટલાક રસ્તાઓ ઉપર વાહન ચાલકોએ વાહનોની લાઇટ ચાલુ કરી દીધી હતી. તેમજ ધૂળવાળી હવા શ્વાસમાં જતા મોટા ભાગના લોકો તકલીફ અનુભવી રહ્યા હતા. હવામાન ખાતાએ જણાવ્યું હતુ કે રાજસ્થાનથી પવન ગુજરાત તરફ હોવાથી હાલ આ ડસ્ટ સ્ટ્રોમ ગુજરાતના કેટલાક વિસ્તારોમાં જોવા મળે છે.